b"\n_START_ARTICLE_\nSohn Mi-Chung\n_START_SECTION_\nBiografia\n_START_PARAGRAPH_\nVa n\xc3\xa9ixer el 29 d'agost de 1914 a la ciutat de Sinuiju, poblaci\xc3\xb3 situada a l'actual prov\xc3\xadncia de P'y\xc5\x8fngan del Nord, que en aquells moments formava part de l'Imperi japon\xc3\xa8s i que avui dia forma part de Corea del Nord. Despr\xc3\xa9s de formar-se acad\xc3\xa8micament a Se\xc3\xbcl, va continuar els seus estudis a la Universitat de Meiji de Tokio._NEWLINE_Va morir el 15 de novembre de 2002 a conseq\xc3\xbc\xc3\xa8ncia d'una pneumonia a la ciutat de Daejeon, poblaci\xc3\xb3 situada a la prov\xc3\xadncia Chungcheongnam-do a Corea del Sud.\n_START_SECTION_\nCarrera esportiva\n_START_PARAGRAPH_\nEntre 1933 i 1936, mentre estudiava al Jap\xc3\xb3, Sohn particip\xc3\xa0 en 13 maratons, aconseguint guanyar-ne 10 d'elles. El 3 de novembre de 1935 aconsegu\xc3\xad establir un nou r\xc3\xa8cord del m\xc3\xb3n en aquesta dist\xc3\xa0ncia, establint el temps en 2h26:42 minuts, un r\xc3\xa8cord que es mantingu\xc3\xa9 fins al 1947._NEWLINE_Com a col\xc3\xb2nia de l'Imperi del Jap\xc3\xb3, Sohn particip\xc3\xa0 en els Jocs Ol\xc3\xadmpics d'estiu de 1936 realitzats a Berl\xc3\xadn (Alemanya nazi), on aconsegu\xc3\xad guanyar la medalla d'or en la prova de marat\xc3\xb3, esdevenint el primer asi\xc3\xa0tic que aconseguia aquesta fita. En aquesta mateixa prova el seu company Nam Sung-yong guany\xc3\xa0 la medalla de bronze. _NEWLINE_En retirar-se de la competici\xc3\xb3 activa decid\xc3\xad entrenar diversos corredors de maratons, entre ells Suh Yun-Bok, Ham Kee-Yong i Hwang Young-Cho. _NEWLINE_En els Jocs Ol\xc3\xadmpics d'estiu de 1988 realitzats a Se\xc3\xbcl (Corea del Sud) fou un dels encarregats de realitar els \xc3\xbaltims relleus de la torxa ol\xc3\xadmpica en l'encesa del peveter ol\xc3\xadmpic en la cerim\xc3\xb2nia inaugural dels Jocs."